Sportbrokkies - DieHoorn
RUGBY: Bridgton Rugbyklub se A-span het Saterdag op George vir Blanco in ’n SWD Premierligawed-stryd met 28-23 geklop. Bridgton se drieë is gedruk deur Bradwin Wanies (heelagter), Alrich Daniels (vleuel) en Algernon Waarts (agtsteman). Gino van Vuuren het ’n doelskop en drie strafskoppe behaal. Wanies het ook ’n doelskop behaal.
PARKRUN: Harry Vogel het Saterdag in ’n tyd van 19 min 13sek die 168ste Oudtshoorn Parkrun by die Surval Olyflandgoed gewen. Matilda Pieters van Saldanha was in 26:04 die eerste vrou oor die eindstreep en Willem van Tonder in 23:36 die eerste junior. Wilhelm Kuun (20:38) was derde, Sphiwe Nzuza (22:16) vierde en Melvin Lukas (22:22) vyfde. – Garnett Wicomb
Padwedlope: Lampies Lamprecht laat weet dat Nedbank SWD die volgende padwedlope in die nabye toekoms aanbied: Vrouedag , 9 Augustus: Begin 08:00 by Die Naguil. Afstande: 3 km en 10 km; Schoemanshoek, 25 Augustus: Begin 08:00. Afstande: 10 km en 21,1 km. Die Naguil, 1 September: Afstande: 3 km en 5 km. Vir meer inligting kontak Lamprecht by sel 082 601 8189.
Twee Laerskool Wesbank leerders neem deel aan interdistrikte nelbaltoernooi
Arné Janse van Rensburg en Jeanie du Ples-sis van die Laerskool Wesbank wat as lede van die Eden-netbalspan van...
Meer as 2000 langasems sak op Oudtshoorn toe!
Deur Higgo Jacobs MEER as 2000 langasems, 500 meer as verlede jaar, het ingeskryf vir Saterdag se 40ste Kangomarathon...
Bridgton wen weer
Deur Garnett Wicomb DIE Bridgton Rugbyklub het Saterdag op die Oudtshoorn Sportgronde (Rec) skoonskip gemaak in sy kragmeting met...
Die kampioen van kampioene!De Jager-duiwe vlieg 12 plekke los